Ludovic Orban, despre decizia luată de CCR: "Mă abțin cu mare greutate să comentez".
Președintele PNL, Ludovic Orban, a declarat, marți, că nu va comenta decizia Curții Constituționale. Renate Weber a fost revocată, miercurea trecută, din funcția de Avocat al Poporului. Revocarea s-a dovedit a fi, însă, neconstituțională.
Președintele PNL, Ludovic Orban, a declarat, marți, că nu va comenta decizia Curții Constituționale privind neconstituționalitatea revocării Avocatului Poporului.Întrebat dacă este o lovitură pentru coaliție decizia CCR care, practic, o repune în funcția de Avocat al Poporului pe Renate Weber, Ludovic Orban a spus că se abține "cu greutate" să se abțină."Mă abțin cu mare greutate să comentez. În 2012 CCR a considerat inadmisibilă contestația depusă de numărul necesar de parlamentari împotriva demiterii, revocării Avocatului Poporului, la vremea respectivă, din câte țin minte, era domnul Gheorghe Iancu", a spus Orban.Renate Weber a fost revocată, miercurea trecută, din funcția de Avocat al Poporului, după ce plenul Parlamentului a aprobat sesizarea formulată de PNL, USR PLUS și UDMR.Revocarea s-a dovedit a fi, însă, neconstituțională, au decis, marți, în unanimitate, judecătorii Curții Constituționale a României (CCR).